
	          COMISIA JURIDICĂ,

                     Nr.4c-13/215/23.02.2021 
                     PLx. 111/2021

	
	
	


A V I Z 

referitor la Proiect de Lege pentru aprobarea plafoanelor unor indicatori specificaţi în cadrul fiscal-bugetar pe anul 2021
În conformitate cu prevederile art.94 și 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare în procedură de urgență cu Proiect de Lege pentru aprobarea plafoanelor unor indicatori specificaţi în cadrul fiscal-bugetar pe anul 2021, trimis cu adresa nr. PLx. 111 din 23 februarie 2021, înregistrat la Comisia juridică, de disciplină şi imunităţi sub nr.4c-13/215 din 23 februarie 2021.

Camera Deputaţilor este Cameră decizională, în conformitate cu  dispoziţiile art.75 alin.(1) din Constituţia României, republicată, şi ale art. 91 alin. (9) pct.1 din Regulamentul Camerei Deputaţilor, republicat, cu modificările și completările ulterioare.
Senatul, în calitate de primă Cameră sesizată, a adoptat inițiativa legislativă, în ședința din 23 februarie 2021.

Proiectul de Lege are ca obiect de reglementare aprobarea plafoanelor unor indicatori specificaţi în cadrul fiscal-bugetar pe anul 2021, în conformitate cu prevederile Legii responsabilităţii fiscal-bugetare nr.69/2010. 

În conformitate cu Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere Opinia Consiliului Fiscal, Strategia fiscal-bugetară pentru perioada 2021-2023, avizul negativ al Consiliului Economic şi Social, transmis prin adresa cu nr.1803 din 18 februarie 2021 şi avizul favorabil al Consiliului Legislativ, transmis prin adresa cu nr.57 din 18 februarie 2021, în şedinţa desfășurată în sistem mixt din data de 23 februarie 2021.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a inițiativei legislative.
În raport de obiectul şi conţinutul reglementării, proiectul de Lege face parte din categoria legilor ordinare.
                                   PREŞEDINTE,
Mihai-Alexandru Badea
Consilier parlamentar, Andreea Sârbu

